CELEX: 22019D1643
Language: lt
Date: 1513296000000
Title: 2017 m. gruodžio 15 d. EEE jungtinio komiteto sprendimas Nr. 235/2017, kuriuo iš dalies keičiamas EEE susitarimo II priedas (Techniniai reglamentai, standartai, bandymai ir sertifikavimas) [2019/1643]

3.10.2019   
               
               
                  LT
               
               
                  Europos Sąjungos oficialusis leidinys
               
               
                  L 254/46
               
            
         EEE JUNGTINIO KOMITETO SPRENDIMAS
         Nr. 235/2017
         2017 m. gruodžio 15 d.
         kuriuo iš dalies keičiamas EEE susitarimo II priedas (Techniniai reglamentai, standartai, bandymai ir sertifikavimas) [2019/1643]
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
         kadangi:
         
                     (1)
                  
                  
                     į EEE susitarimą turi būti įtrauktas 2017 m. kovo 20 d. Komisijos deleguotasis reglamentas (ES) 2017/1227 dėl klijuotosios sluoksninės medienos produktų, kuriems taikomas darnusis standartas EN 14080, ir dantytuoju dygiu sujungtos statybinės masyviosios medienos produktų, kuriems taikomas darnusis standartas EN 15497, klasifikavimo pagal degumą sąlygų, neatliekant bandymų, kuriuo iš dalies keičiamas Sprendimas 2005/610/EB (1);
                  
               
                     (2)
                  
                  
                     į EEE susitarimą turi būti įtrauktas 2017 m. kovo 20 d. Komisijos deleguotasis reglamentas (ES) 2017/1228 dėl išorinio ir vidinio tinko organinių rišiklių pagrindu, kuriam taikomas darnusis standartas EN 15824, ir tinko skiedinių, kuriems taikomas darnusis standartas EN 998-1, klasifikavimo pagal degumą sąlygų, neatliekant bandymų (2);
                  
               
                     (3)
                  
                  
                     todėl EEE susitarimo II priedas turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            EEE susitarimo II priedo XXI skyrius iš dalies keičiamas taip:
            
                        1)
                     
                     
                        po 2t punkto (Komisijos deleguotasis reglamentas (ES) Nr. 1293/2014) įterpiami šie punktai:
                        
                                    „2u.
                                 
                                 
                                    
                                       32017 R 1227: 2017 m. kovo 20 d. Komisijos deleguotasis reglamentas (ES) 2017/1227 dėl klijuotosios sluoksninės medienos produktų, kuriems taikomas darnusis standartas EN 14080, ir dantytuoju dygiu sujungtos statybinės masyviosios medienos produktų, kuriems taikomas darnusis standartas EN 15497, klasifikavimo pagal degumą sąlygų, neatliekant bandymų, kuriuo iš dalies keičiamas Sprendimas 2005/610/EB (OL L 177, 2017 7 8, p. 1);
                                 
                              
                                    2v.
                                 
                                 
                                    
                                       32017 R 1228: 2017 m. kovo 20 d. Komisijos deleguotasis reglamentas (ES) 2017/1228 dėl išorinio ir vidinio tinko organinių rišiklių pagrindu, kuriam taikomas darnusis standartas EN 15824, ir tinko skiedinių, kuriems taikomas darnusis standartas EN 998-1, klasifikavimo pagal degumą sąlygų, neatliekant bandymų (OL L 177, 2017 7 8, p. 4).“;
                                 
                              
                  
                        2)
                     
                     
                        2d punktas (Komisijos sprendimas 2005/610/EB) papildomas taip:
                        „, su pakeitimais, padarytais:
                        
                                    —
                                 
                                 
                                    
                                       32017 R 1227: 2017 m. kovo 20 d. Komisijos deleguotuoju reglamentu (ES) 2017/1227 (OL L 177, 2017 7 8, p. 1).“
                                 
                              
                  
         
            2 straipsnis
            
               Europos Sąjungos oficialiojo leidinio EEE priede skelbtini deleguotųjų reglamentų (ES) 2017/1227 ir (ES) 2017/1228 tekstai islandų ir norvegų kalbomis yra autentiški.
         
         
            3 straipsnis
            Šis sprendimas įsigalioja 2017 m. gruodžio 16 d., jei pateikti visi pranešimai pagal EEE susitarimo 103 straipsnio 1 dalį (*1).
         
         
            4 straipsnis
            Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
         
         
            Priimta Briuselyje 2017 m. gruodžio 15 d.
            
               
                  EEE jungtinio komiteto vardu
               
               
                  Pirmininkė
               
               Sabine MONAUNI
            
         
         
            (1)  OL L 177, 2017 7 8, p. 1.
         
            (2)  OL L 177, 2017 7 8, p. 4.
         
            (*1)  Konstitucinių reikalavimų nenurodyta.